Document ID: /roh_data/filtered/Billingualer_Corpus_interleaved-de-rm.jsonl.gz/1839

This is a text translated from German to Rumantsch Grischun.
Regierungsmitteilung vom 16. September 2010

Die Bündner Regierung hat beschlossen, einen Entwurf für ein neues Hochschul- und Forschungsförderungsgesetz ausarbeiten zu lassen. Damit soll der Forschungsstandort Graubünden gestärkt werden. Ausserdem hat die Regierung die Beiträge für die Angebote der familienergänzenden Kinderbetreuung für das kommende Jahr festgelegt. Schliesslich hat sie ihre Stellungnahme an den Bund zur Anhörung der Verordnungsänderungen im Bereich des Schutzes und der Nutzung von Gewässern formuliert.

Regierung gibt grünes Licht zur Vorbereitung eines Hochschul- und Forschungsförderungsgesetzes

Um den Forschungsstandort Graubünden zu stärken, will der Kanton ein neues Hochschul- und Forschungsförderungsgesetz ausarbeiten. Dies hat die Bündner Regierung beschlossen und die Weichen für die Vorbereitungsarbeiten gestellt.

Der Grosse Rat hatte in der Februarsession 2008 einen Vorstoss zur Schaffung eines Hochschul- und Forschungsförderungsgesetzes überwiesen. Um über geeignete Grundlagen zu verfügen, wurde ein Bericht in Auftrag gegeben. Dieser soll politisch realisierbare Vorschläge für die Profilierung und Ausgestaltung der bündnerischen Hochschul- und Forschungspolitik darlegen. Die Regierung hat nun den von Dr. Stephan Bieri verfassten Bericht "Hochschul- und Forschungsstandort Graubünden" zur Kenntnis genommen. Gleichzeitig hat sie eine Projektleitungsgruppe eingesetzt, welche einen Gesetzesentwurf vorzubereiten hat. Die Vernehmlassung dazu soll im Frühjahr 2011 starten.

Während die bestehenden Rechtsformen der bündnerischen Hochschulen nicht geändert werden sollen, müssen für die staatliche Förderung des Forschungsbereiches geeignete Strukturen geschaffen werden. Nach Ansicht der Regierung ist für die Hochschulen und Forschungsinstitute in Graubünden insbesondere die interkantonale Vernetzung von zentraler Bedeutung, um an den gesamtschweizerischen Entwicklungen angemessen teilhaben zu können. Deshalb ist bei der Weiterbearbeitung des Projekts den interkantonalen Kooperationen besondere Aufmerksamkeit zu schenken.

Beiträge für Angebote der familienergänzenden Kinderbetreuung für das Jahr 2011 festgelegt

Die Bündner Regierung hat die Normkosten für die beitragsberechtigten Anbieter familienergänzender Kinderbetreuungsangebote neu festgelegt. Diese betragen für das Jahr 2011 pro Betreuungsstunde und Kind 9.20 Franken. Der Beitragssatz des Kantons wird wie bis anhin für neue Angebote für die ersten drei Jahre auf 25 Prozent und für alle übrigen Angebote auf 20 Prozent der Normkosten festgelegt. Der erhöhte Beitragssatz von 25 Prozent gilt im Jahr 2011 für 9 neue Kindertagesstätten, Krippen, Horte oder Mittagstische.

Der Normkostensatz von 9.20 Franken für das Jahr 2011 liegt um 0.15 Franken höher als im Jahr 2010. Insgesamt budgetiert der Kanton im Jahr 2011 einen Beitrag von 2'205'500 Franken an das Angebot der familienergänzenden Kinderbetreuung. In Graubünden sind total 502 Ganzjahresplätze als beitragsberechtigt anerkannt.

Bund soll Verordnungsanpassungen zum Schutz und zur Nutzung von Gewässern nochmals überarbeiten

Die Bündner Regierung ist mit den vom Bund vorgeschlagenen Änderungen verschiedener Verordnungen zum Schutz und zur Nutzung der Gewässer nicht einverstanden. Die Revisionsvorschläge erweisen sich gesamthaft betrachtet als wenig gelungen und bedürfen einer grundsätzlichen Überarbeitung. Dies hält die Regierung in der Anhörung an den Bund fest.

Die eidgenössischen Räte haben als indirekten Gegenvorschlag zur Volksinitiative "Lebendiges Wasser" im Dezember 2009 Änderungen verschiedener Bundesgesetze beschlossen. Entsprechend sind die nötigen Verordnungen anzupassen. Dies betrifft insbesondere die Änderung der Gewässerschutz-, Wasserbau-, Energie- und Fischereiverordnung.

Wie die Regierung in der Anhörung weiter ausführt, fallen verschiedene Bereiche der vorgeschlagenen Revisionen in die Zuständigkeit der Kantone. Dabei ist die Grundhaltung des Bundes in hohem Masse von einem Misstrauensgefühl gegenüber den Kantonen geprägt. So sollen die Kantone vom Bund bei der Planung der Massnahmen zur Revitalisierung und Sanierung von Schwall und Sunk, aber auch zur Verbesserung der Verhältnisse für die Fische regelrecht "beübt" werden. Eine derart von oben diktierte Kontrolle haben die Kantone nicht nötig, da sie selbst in der Lage sind, allfällige Massnahmen fachgerecht umzusetzen. Ebenso lehnt die Regierung die ambitiösen Umsetzungsfristen ab, die sich für Kantone mit vielen Speicherkraftwerken beziehungsweise vielen verbauten Flusstrecken als unrealistisch erweisen.

Aus Gemeinden und Regionen

Nordbünden:

Der vom Regionalverband Nordbünden am 30. März 2010 beschlossene regionale Richtplan "Langsamverkehr Subregion Bündner Rheintal" wird genehmigt.

Bregaglia:

Die von der damaligen Gemeinde Soglio (seit dem 1. Januar 2010 Comune di Bregaglia) beschlossene Teilrevision der Ortsplanung vom 27. November 2009 wird genehmigt.

Breil/Brigels:

Die von der Gemeinde Breil/Brigels am 3. Mai 2010 beschlossene Teilrevision der Ortsplanung wird genehmigt.

Schiers:

Der Gemeinde Schiers wird für den Zusammenschluss der Wasserversorgung Schiers mit der Wasserversorgung von Vorder-/Mittellunden ein Pauschalbeitrag von 67'500 Franken zugesichert.

Gremium: Regierung

Quelle: dt Standeskanzlei Graubünden

16.09.2010
Communicaziun da la regenza dals 16 da settember 2010

La regenza grischuna ha concludì da laschar elavurar in sboz per ina nova lescha per promover las scolas autas e la perscrutaziun. Tras quella duai vegnir rinforzà il Grischun sco lieu da perscrutaziun. Ultra da quai ha la regenza fixà las contribuziuns per purschidas da la tgira d'uffants cumplementara a la famiglia per l'onn che vegn. La finala ha ella formulà la posiziun ch'ella inoltrescha a la confederaziun en connex cun l'audiziun da las midadas da l'ordinaziun davart la protecziun e davart l'utilisaziun da las auas.

La regenza dat glisch verda per preparar ina lescha per promover las scolas autas e la perscrutaziun

Per rinforzar il Grischun sco lieu da perscrutaziun vul il chantun elavurar ina nova lescha per promover las scolas autas e la perscrutaziun. Quai ha concludì la regenza grischuna, dond la direcziun per las lavurs preparatoricas.

Il cussegl grond aveva acceptà ina intervenziun per stgaffir ina lescha per promover las scolas autas e la perscrutaziun en la sessiun da favrer 2008. Per avair ina basa adattada ha il cussegl grond dà l'incumbensa da far in rapport. Quel duai preschentar propostas politicamain realisablas per il profil e per la concepziun da la politica grischuna da scola auta e da perscrutaziun. La regenza ha ussa prendì enconuschientscha dal rapport "Il Grischun sco chantun da scolas autas e da perscrutaziun" da dr. Stephan Bieri. Il medem mument ha ella installà ina gruppa directiva da project che ha da preparar il sboz d'ina lescha. La consultaziun latiers duai vegnir lantschada la primavaira 2011.

Entant che las furmas giuridicas existentas da las scolas autas grischunas na duain betg vegnir midadas, ston vegnir stgaffidas structuras adattadas per la promoziun statala dal sectur da la perscrutaziun. Tenor l'avis da la regenza è en spezial la colliaziun interchantunala d'ina impurtanza centrala per las scolas autas e per ils instituts da perscrutaziun en il Grischun per pudair profitar adequatamain dals svilups naziunals. Cun lavurar vinavant vi dal project sto pervia da quai vegnir dada in'attenziun speziala a la cooperaziun interchantunala.

Fixà las contribuziuns per purschidas da la tgira d'uffants cumplementara a la famiglia per l'onn 2011

La regenza grischuna ha fixà da nov ils custs normads per las purschidas da la tgira d'uffants cumplementara a la famiglia cun dretg da survegnir contribuziuns. Per l'onn 2011 importan quels 9.20 francs per ura da tgira e per uffant. Per purschidas novas vegn la tariffa da contribuziun dal chantun fixada sco fin ussa a 25 pertschient dals custs normads per ils emprims trais onns. Per tut las ulteriuras purschidas vegn questa tariffa fixada a 20 pertschient dals custs normads. La tariffa da contribuziun pli auta da 25 pertschient vala l'onn 2011 per 9 novas canortas d'uffants u maisas da mezdi.

La tariffa dals custs normads da 9.20 francs per l'onn 2011 è 0.15 francs pli auta che l'onn 2010. Tut en tut ha il chantun budgetà l'onn 2011 ina contribuziun da 2'205'500 francs per las purschidas da la tgira d'uffants cumplementara a la famiglia. En il Grischun han totalmain 502 plazzas d'in entir onn il dretg da survegnir contribuziuns.

La confederaziun duai elavurar anc ina giada l'adattaziun d'ordinaziuns davart la protecziun e davart l'utilisaziun da las auas

La regenza grischuna n'è betg perencletga cun las midadas da differentas ordinaziuns davart la protecziun e davart l'utilisaziun da las auas ch'èn vegnidas proponidas da la confederaziun. Las propostas da revisiun sa mussian tut en tut sco betg gartegiadas e basegnian ina correctura generala. Quai menziunescha la regenza en sia audiziun a la confederaziun.

Las chombras federalas han concludì il december 2009 da midar differentas leschas federalas sco cuntraproject indirect tar l'iniziativa dal pievel "Aua viva". Correspundentamain ston er vegnir adattadas las ordinaziuns necessarias. Quai pertutga en spezial las ordinaziuns davart la protecziun da las auas, davart la correcziun dals curs d'aua, davart l'energia e davart la pestga.

Sco che la regenza menziunescha vinavant en l'audiziun, tutgan tscherts secturs da las revisiuns proponidas a la cumpetenza dals chantuns. En quest connex è la tenuta da la confederaziun caracterisada autamain d'ina disfidanza envers ils chantuns. Uschia duain ils chantuns vegnir "tegnids veritablamain a mastrin" da la confederaziun tar la planisaziun da las mesiras per revitalisar e per sanar undadas e sbassaments, dentant er per meglierar las relaziuns per ils peschs. Ina controlla che vegn dictada en questa maniera da surengiu n'han ils chantuns betg da basegn, perquai ch'els èn sezs en cas da realisar eventualas mesiras sco ch'i sto esser. Er refusa la regenza ils termins da realisaziun ambizius che sa demussan sco betg realistics per chantuns che han bleras ovras d'accumulaziun respectivamain flums cun bleras parts curregidas.

Da vischnancas e da regiuns

Grischun dal nord:

Il plan directiv regiunal "Traffic betg motorisà da la subregiun da la Val dal Rain grischuna", ch'è vegnì concludì da la corporaziun regiunala dal Grischun dal nord ils 30 da mars 2010, vegn approvà.

Bregaglia:

La revisiun parziala da la planisaziun locala che l'anteriura vischnanca da Soglio (dapi il 1. da schaner 2010 vischnanca da Bregaglia) ha concludì ils 27 da november 2009 vegn approvada.

Breil:

La revisiun parziala da la planisaziun locala da la vischnanca da Breil, ch'è vegnida concludida ils 3 da matg 2010, vegn approvada.

Schiers:

Per la fusiun dal provediment d'aua da Schiers cun il provediment d'aua da Vorder-/Mittellunden vegn garantida a la vischnanca da Schiers ina contribuziun pauschala da 67'500 francs.

Gremi: regenza

Funtauna: rg chanzlia chantunala dal Grischun

16.09.2010